דאדי פרייר

דאדי פרייר פטורסון (באיסלנדית: Daði Freyr Pétursson; נולד ב-30 ביוני 1992) ידוע בעיקר כדאדי פרייר או לעיתים דאדי הוא זמר איסלנדי. ב-29 בפברואר 2020 נבחר לייצג את איסלנד באירוויזיון לשנת 2020 עם שירו "Think About Things" לאחר שזכה בגמר הלאומי האיסלנדי. התחרות בוטלה עקב התפרצות מגפת הקורונה, והוא נבחר לייצג את איסלנד באירוויזיון 2021, עם השיר "10 Years", איתו זכה במקום הרביעי. דאדי פרייר פטורסון נולד ברייקיאוויק בירת איסלנד. גדל בדנמרק עד גיל תשע, אז חזר לאיסלנד והתיישב בדרום המדינה יחד עם משפחתו. הוא סיים את לימודיו בית הספר הבין-תרבותי של דרום איסלנד בשנת 2012 וקיבל בשנת 2017 את תוארו הראשון בהנדסת אודיו והפקת מוזיקה בקולג' dbs music בברלין. דאדי נשוי למוזיקאית ארני פיולה אסמנדסדוטיר ויחד הם מתגוררים בעיר ברלין שבגרמניה. בשנת 2019 נולדה לזוג בת, אורורה, שמהווה את ההשראה למילות השיר "Think About Things". דאדי פרייר התחרה לראשונה בקדם האירוויזיון האיסלנדי בשנת 2017 עם שירו "Is This Love?" וסיים במקום השני לאחר סבאלה ושירה "Paper". בשנת 2020 חזר דאדי להתחרות בתחרות קדם האירוויזיון האיסלנדי, Songvakeppnin 2020. הפעם זכה דאדי בתחרות עם שירו "Think About Things" ונועד לייצג את איסלנד באירוויזיון 2020 ברוטרדם, הולנד. התחרות בוטלה עקב התפרצות מגפת הקורונה, ודאדי נבחר לייצג את איסלנד באירוויזיון 2021 במקום. ב-19 במאי 2021, התגלה חולה קורונה במשלחת האיסלנדית. לאחר שאיגוד השידור האירופי דן בכך, הוחלט כי איסלנד לא תופיע בשידור חי בחצי הגמר ובגמר (אם תעלה). במקום זאת, תוקרן החזרה השנייה של איסלנד על גבי מסך הבמה. ב-20 במאי 2021, פרייר ביצע את "10 Years" בחצי הגמר השני של התחרות, והגיע למקום השני עם 288 נקודות. ב-22 במאי, בגמר התחרות, הגיע פרייר למקום הרביעי עם 378 נקודות. במאי 2018 לאחר זכייתה של ישראל באירוויזיון 2018 שהתקיים בליסבון, בירת פורטוגל, הביע דאדי מחאה על קיום האירוויזיון הבא בישראל, חתם על אמנה נגדו כאלפי איסלנדים נוספים וצייץ את הציוץ הבא בטוויטר: "לא אוכל לדמיין לקיחת חלק שלנו בכיף הזה שנקרא אירוויזיון עם מצפון נקי, בזמן שמדינת ישראל והצבא שלה משתמשים באלימות איומה כנגד העם הפלסטיני". Gagnamagnið (בעברית: כמות הנתונים) היא להקת הליווי שנוצרה כדי ללוות את דאדי באירוויזיון 2020 ובאירוויזיון 2021. בנוסף לדאדי, הלהקה כללה גם את אשתו, ארני פיולה אסמנדסדוטיר, את אחותו, סיגרון בירנה פטרסדוטיר, ושלושה חברים נוספים של דאדי: הולדה קריסטין קולברונארדוטיר, סטפן האנסון וג'והאן סיגורדר ג'והאנסון. סיגרון והולדה שימשו בלהקה כזמרות רקע לדאדי, ואילו ארני, סטפן וג'והאן שימשו כרקדנים. מדיה וקבצים בנושא דאדי פרייר בוויקישיתוף אתר האינטרנט הרשמי של דאדי פרייר (באנגלית) דאדי פרייר, ברשת החברתית פייסבוק דאדי פרייר, ברשת החברתית אקס (טוויטר) דאדי פרייר, ברשת החברתית אינסטגרם דאדי פרייר, ברשת החברתית טיקטוק דאדי פרייר, סרטונים בערוץ היוטיוב דאדי פרייר, במסד הנתונים הקולנועיים IMDb (באנגלית) דאדי פרייר, באתר אפל מיוזיק (באנגלית) דאדי פרייר, באתר ספוטיפיי דאדי פרייר, באתר סאונדקלאוד (באנגלית) דאדי פרייר, באתר Last.fm (באנגלית) דאדי פרייר, באתר AllMusic (באנגלית) דאדי פרייר, באתר MusicBrainz (באנגלית) דאדי פרייר, באתר דיזר דאדי פרייר, באתר Discogs (באנגלית) דאדי פרייר, באתר Genius Daði Freyr verður fulltrúi Íslands í Eurovision, קיארנין, 29 בפברואר 2020 Daði Freyr ætlar ekki að flytja aftur til Íslands á næstunni, פוקוס, 24 באפריל 2017 Daði Freyr og Árný Fjóla eignast stúlkubarn, ויסיר, 19 באפריל 2019 Eurovision: Iceland out of live shows due to Covid Semi-final 2: The 10 songs qualified for the Grand Final Eurovision 2021 Results: Voting & Points אנטוני גריינג'ר, Iceland: Daði Freyr Will Not Take A Part in 2019 Contest as thousands sign petition for Eurovision Boycott, יורוויקס, 15 במאי 2018